|  |  |  |
| --- | --- | --- |
| Prvi.jpg | | 22. III 2023. Број  **88/23** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **март 2023.** |

**Просјечна нето плата у фебруару 1 256 КМ**

**Реалан раст плате и на мјесечном и на годишњем нивоу**

Просјечна мјесечна нето плата у Републици Српскојисплаћена у фебруару 2023. године износила је1 256 КМ и у односу на јануар 2023. номинално je већа за 3,2%, а реално за 2,6%, док је у односу на исти мјесец претходне године номинално већа за 15,1%, а реално за 2,2%. Просјечна мјесечна бруто плата износила је 1 908 КМ.

Посматрано по подручјима, у фебруару 2023. године највиша просјечна нето плата исплаћена је у подручју *Вађење руда и камена* и износила је 1 672 КМ, а најнижа просјечна нето плата у фебруару 2023. исплаћена је у подручју *Грађевинарство*,918 КМ.

У фебруару 2023. године, у односу на фебруар 2022, сва подручја су забиљежила номинални раст нето плате, од чега највише у подручјима *Дјелатности здравствене заштите и социјалног рада* 20,0%, *Образовање* 19,8% и *Административне и помоћне услужне дјелатности* 19,5%.

KM



Графикон 1. Просјечна нето плата по мјесецима

**Мјесечна инфлација у фебруару 2023. године 0,6%**

**Годишња инфлација (II 2023/II 2022) 12,7%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у фебруару 2023. године у односу на претходни мјесец у просјеку су више за 0,6%, док су у односу на исти мјесец претходне године у просјеку више за 12,7%.

Од 12 главних одјељака производа и услуга, више цијене на годишњем нивоу забиљежене су у једанаест, а ниже цијене у једном одјељку.

Највећи годишњи раст цијена у фебруару 2023. године, забиљежен је у одјељку *Храна и безалкохолна пића* 21,7%, због повећања цијена у групи Млијеко и млијечни производи од 38,5%, затим у одјељку *Превоз* 12,4%, усљед виших цијена у групама Превоз путника у авио саобраћају од 31,3% и Друмски превоз од 18,1%, потом у Одјељку *Намјештај и покућство* 11,8% због виших цијена у групи Већи алати и опрема за домаћинство од 16,4%. Слиједи одјељак *Становање* са повећањем од 11,0%,усљед раста цијена у групи Чврста горива од 25,9%, затим одјељак *Ресторани и хотели* са повећањем од 9,7%, због виших цијена у групи Услуге у ресторанима и кафићима од 11,3%, затим одјељак *Остали производи и услуге* са повећањем од 9,7%, усљед раста цијена у групама Услуге фризерских салона и Производи за личну хигијену од по 15,2%.

Раст од 8,3% забиљежен је у одјељку *Рекреација и култура*, усљед виших цијена у групи Производи за кућне љубимце од 29,3%, док је повећање од 3,9% забиљежено у одјељку *Алкохолна пића и дуван* усљед повећања цијена у групама Вино од 9,2% и Пиво од 8,8%. Више цијене од 1,8% у одјељку *Здравство* настале суусљед повећања цијена у групама Стоматолошке услуге од 4,0% и Остале здравствене услуге од 3,2%, потом слиједи одјељак *Комуникације* са растом од1,7%, због виших цијена у групи Поштанске услуге од 5,1%, док је повећање од 0,6% забиљежено у одјељку Образовање усљед виших цијена у групи Предшколско образовање од 6,7%.

Ниже цијене на годишњем нивоу, у фебруару 2023. године, забиљежене су у одјељку Одјећа и обућа 2,9%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (I-II 2023/I-II 2022) већа 0,9%**

Календарски прилагођена индустријска производња у Републици Српској у периоду јануар-фебруар 2023. године у поређењу са истим периодом 2022. године већа je за 0,9%. У поменутом периоду у подручју Вађењe руда и камена забиљежен је раст од 20,0%, док је у подручју Прерађивачкa индустријa забиљежен пад од 0,5% и у подручју Производњa и снабдијевањe електричном енергијом, гасом, паром и климатизацијa пад од 5,4%.

Десезонирана индустријска производња у Републици Српској у фебруару 2023. године у поређењу са јануаром 2023. године мања је за 2,7%.

Календарски прилагођена индустријска производња у Републици Српској у фебруару 2023. године, у поређењу са фебруаром 2022. године, мања је за 2,8%.

Графикон 3. Индекси индустријске производње фебруар 2019 – фебруар 2023. (∅2015=100)

**Број запослених у индустрији (II 2023/II 2022) мањи 0,7%**

Број запослених у индустрији у фебруару 2023. године, у односу на исти мјесец прошле године мањи је за 0,7%.

Број запослених у индустрији у фебруару 2023. године у односу у на просјек 2022. године мањи је за 1,0%, док је у односу на јануар 2023. године остао непромијењен.

**Покривеност увоза извозом у периоду I-II 2023. године 90,9%**

У периоду јануар - фебруар 2023. године остварен је извоз у вриједности од 875 милиона КМ, што је за 8,8% више него у периоду јануар - фебруар 2022. године, те увоз у вриједности од 963 милиона КМ, што је за 5,5% више него у периоду јануар - фебруар 2022, док је проценат покривености увоза извозом износио 90,9%.

У фебруару 2023. године остварен је извоз у вриједности од 465 милиона КМ, што је за 7,7% више него у фебруару 2022. године, те увоз у вриједности од 544 милиона КМ, што је за 4,8% више него у фебруару 2022. године, док је проценат покривености увоза извозом износио 85,5%.

У погледу географске дистрибуције робне размјене Републикe Српскe са иностранством, у периоду јануар - фебруар 2023. године, највише се, од укупно оствареног извоза, извозило у Србију и то у вриједности од 127 милиона КМ (14,5%) и у Хрватску 122 милиона КМ (14,0%). У истом периоду, највише се, од укупно оствареног увоза, увозило из Италије и то у вриједности од 153 милионa КМ (15,9%) и из Србије, у вриједности од 143 милиона КМ (14,8%).

Посматрано по групама производа, у периоду јануар - фебруар 2023. године, највеће учешће у извозу остварује електрична енергија са 129 милиона КМ, што износи 14,7% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 64 милиона КМ, што износи 6,6% од укупног увоза.

хиљ. КМ

2023

2022

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |